**Likumprojekta „Grozījumi Likumā par budžetu un finanšu vadību”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījumi Likumā par budžetu un finanšu vadību” (turpmāk – likumprojekts) izstrādāts un iekļauts 2018.gada budžeta likumprojektu paketē, pamatojoties uz:   * Ministru kabineta 2017.gada 3.maija protokola Nr.22 paragrāfa Nr.29 2.punktu, kas nosaka Finanšu ministrijai uzdevumu - sagatavot grozījumus Likumā par budžetu un finanšu vadību, paredzot, ka jaunās politikas iniciatīvas tiek aizstātas ar prioritāriem pasākumiem, un finanšu ministram normatīvajos aktos noteiktajā kārtībā to iesniegt izskatīšanai Ministru kabineta sēdē budžeta pavadošo likumprojektu paketē ar likumprojektu “Par valsts budžetu 2018.gadam”; * informatīvajā ziņojumā “Par valsts budžeta izdevumu pārskatīšanas 2018., 2019. un 2020.gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta 2018., 2019. un 2020.gadam” un likumprojekta “Par valsts budžetu 2018.gadam” izstrādes procesā” izdarītajiem secinājumiem un priekšlikumiem, kas tika atbalstīts Ministru kabineta 2017.gada 28.augusta ārkārtas sēdē (prot.Nr.41, paragrāfs Nr.1, 11.punkts), ar uzdevumu Finanšu ministrijai sagatavot grozījumus Likumā par budžetu un finanšu vadību, paredzot risinājumu procedūru vienkāršošanai valsts budžeta iestāžu pašu ieņēmumu plānošanai un to neizmantoto atlikumu pārnešanai uz nākamo gadu, un finanšu ministram likumprojektu iesniegt izskatīšanai Ministru kabineta sēdē likumprojekta "Par valsts budžetu 2018.gadam" pavadošo likumprojektu paketē; * Ministru kabineta 2017.gada 29.augusta protokola Nr.42 paragrāfa Nr.45 2.punktu, kas nosaka Finanšu ministrijai līdz 2017.gada 15.septembrim sagatavot un iesniegt izskatīšanai Ministru kabineta sēdē likumprojektu par grozījumiem Likumā par budžetu un finanšu vadību, paredzot elastīgu risinājumu procedūru vienkāršošanai valsts budžeta iestāžu pašu ieņēmumu ieplānošanai un to neizmantoto atlikumu pārnešanai uz nākamo gadu; * Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai 35.2.pasākumu “Maksājumu uzskaitē ieviests uzkrāšanas princips, vienotais konts un optimizēti darbības procesi, līdz 30.12.2018. paredzēts īstenot 20% no plānotajiem projekta pasākumiem”; * Ministru kabineta 05.01.2016. lēmumu atbalstīt uzkrāšanas principa ieviešanu Valsts ieņēmumu dienesta (turpmāk – VID) administrēto valsts budžeta ieņēmumu uzskaitē, kā arī atbalstīt jaunas paaudzes informācijas sistēmas “Maksājumu administrēšanas informācijas sistēma” (turpmāk - MAIS) izveidi un prioritārajā secībā virzīt VID projekta “Nodokļu informācijas pakalpojumu modernizācija” kārtas līdzfinansēšanai no ES Fondu līdzekļiem (Informatīvais ziņojums “Par Valsts ieņēmumu dienesta administrēto valsts budžeta ieņēmumu administrēšanā un uzskaitē risināmajiem jautājumiem administratīvā sloga mazināšanai nodokļu maksātājiem un efektīvam Valsts ieņēmumu dienesta organizatoriskajam procesam” prot.Nr.1., paragrāfs nr.35 2., 4., 5.punkti); * Valsts kontroles secinājumiem par uzkrāšanas principa ieviešanas nepieciešamību valsts budžeta ieņēmumu uzskaitē revīzijas Nr. 5.1-2-23-1/2010 ietvaros, kur norādīts, ka “Saimnieciskā gada pārskata ieņēmumu daļā norādītā informācija ir nepilnīga, jo pārskatā nodokļu ieņēmumi netiek norādīti pēc uzkrāšanas principa, līdz ar to tas nav veidots atbilstoši IPSAS “Ieņēmumi no darījumiem bez apmaiņas (nodokļi un transferti)” prasībām un tajā nav norādīta informācija par valsts un pašvaldību nodokļu un nodevu aprēķinātiem ieņēmumiem, nesaņemtām summām, kas izveidojušās nodokļu maksātājiem likumos noteikto nodokļu atvieglojumu piemērošanas rezultātā.” (Valsts kontroles 2011. gada 14. septembra revīzijas ziņojuma “Par Latvijas Republikas 2010. gada pārskata “Par valsts budžeta izpildi un pašvaldību budžetiem” valsts budžeta ieņēmumu daļu” 48. punkts); * Valsts kontroles revīzijas Nr. 2.4.1-39/2014 ietvaros izteikto ieteikumu Nr.5.2. “Pārskatīt piemērojamos budžeta elastības rīkus un sagatavot un virzīt nepieciešamos grozījumus normatīvajos aktos, paredzot tādu tiesisko regulējumu, kas, pieļaujot izmaiņu elastību, nepārkāpj Saeimai piekrītošo budžeta tiesību ekskluzivitāti un veicina iestāžu vadītāju atbildību par kvalitatīva budžeta plānošanas procesa nodrošināšanu.” (Valsts kontroles 2015. gada 15. septembra revīzijas ziņojuma “Par Latvijas Republikas 2014.gada pārskatu par valsts budžeta izpildi un par pašvaldību budžetiem” 196.2. apakšpunkts); * Ministru kabineta 2017.gada 28.marta rīkojumu Nr.141 “Par likumprojekta "Par vidēja termiņa budžeta ietvaru 2018., 2019. un 2020. gadam" un likumprojekta "Par valsts budžetu 2018. gadam" sagatavošanas grafiku”, saskaņā ar kuru budžetu pavadošie likumprojekti ir jāsagatavo un jāiesniedz Ministru kabinetā līdz 15.septembrim (15.punkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekta **mērķis** ir pilnveidot un racionalizēt valsts budžeta plānošanas, sagatavošanas procesu:   * reglamentējot procesus, kas skar finansējuma pieprasīšanu prioritārajiem pasākumiem atbilstoši aktuālajai situācijai; * veicinot optimālu budžeta elastības rīku izmantošanu un nodrošinot samērīgu administratīvo slogu iesaistītajām institūcijām; * paredzot pilnvarojumu Ministru kabinetam noteikt normatīvo bāzi, tai skaitā kārtību, kādā VID veiks administrēto valsts budžeta ieņēmumu uzskaiti pēc uzkrāšanas principa; * vienlaicīgi aktualizējot likuma normas un veicot tehniskus precizējumus.   Likumprojektā paredzētās izmaiņas plānots sākt īstenot budžeta ciklā, sākot ar 2018. gada 1. janvāri un normas, kas saistītas ar valsts budžeta ieņēmumu uzskaiti pēc uzkrāšanas principa, paredzēts piemērot, sākot ar 2021. gadu, tomēr jau 2018. gadā paredzēts veikt sagatavošanas darbus, kā arī līdz 2018. gada vidum paredzēts izstrādāt Ministru kabineta noteikumus atbilstoši jaunajam tiesību deleģējumam.  **Prioritāro pasākumu process**  Šobrīd LBFV 16.1 pantā noteikts, ka ministrijas sagatavo priekšlikumus jaunām politikas iniciatīvām. 2017. gada 3. maijā pieņemti Ministru kabineta noteikumi Nr.264 „Grozījumi Ministru kabineta 2012.gada 11.decembra noteikumos Nr.867 „Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam””, ieviešot jaunu pieeju – prioritārie pasākumi. Prioritāro pasākumu sagatavošana un iesniegšana likumprojekta “Par valsts budžetu 2018.gadam” sagatavošanas ietvaros jau norisinājās atbilstoši jaunajam normatīvajam regulējumam. Minēto noteikumu izstrādes procesā un arī tā praktiskās piemērošanās laikā tika identificēta nepieciešamība likumā precizēt Ministru kabineta un finanšu ministra pilnvaras, tādējādi precizējot LBFV 16. un 16.1 pantus, nosakot sekojošo:   * finanšu ministrs ir atbildīgs par prioritāro pasākumu izvērtēšanas procesa organizēšanu un šo pasākumu izvērtēšanu, kā arī par priekšlikumu par atbalstāmajiem prioritārajiem pasākumiem un resursiem to finansēšanai iesniegšanu Ministru kabinetam; * Ministru kabinets katru gadu var noteikt īpašus nosacījumus attiecībā uz iesniedzamajiem prioritārajiem pasākumiem un to izvērtēšanu, atkarībā no konkrētā gada aktualitātēm, ņemot vērā prognozes par līdzekļu pieejamību turpmākajos gados. Šie īpašie nosacījumi var būt prioritārās atbalstāmas jomas vai arī ministriju iesniedzamo prioritāro pasākumu skaita ierobežojumi, vai citi jautājumi. Iepriekšējos gados Ministru kabinets jau ir pieņēmis līdzīgus lēmumus, līdz ar to prakse jau ir iedibināta. Vienlaikus tiek saglabāta LBFV jau esošā norma, ka priekšlikumus par prioritāriem pasākumiem sniedz tikai tad, ja prioritāro pasākumu finansēšanai ir prognozēti pieejamie finanšu resursi; * tiek saglabāta norma par prioritāro pasākumu sagatavošanu, pamatojoties uz nacionālo attīstības plānu, valsts aizsardzības koncepciju, citiem attīstības plānošanas dokumentiem. Budžeta plānošanas sasaiste ar attīstības plānošanas dokumentos izvirzītajiem mērķiem un rezultātiem tika stiprināta arī ar 2017. gadā veiktajiem grozījumiem MK noteikumos Nr.867, kur tika iekļauta norma, ka prioritāro pasākumu izvērtēšanā ņem vērā to ietvaros īstenojamas reformas, pasākumu ietekmi uz tautsaimniecību (tai skaitā nacionālo drošību) un ekonomisko izaugsmi, kā arī atbilstību vidēja termiņa budžeta ietvara likumā noteiktajiem budžeta mērķiem un prioritārajiem attīstības virzieniem. Sākot ar 2017.gadu, ministrijas tiek rosinātas, iesniedzot priekšlikumus par prioritārajiem pasākumiem, norādīt ne tikai papildus pieprasāmo summu, bet arī no ministrijas budžeta novirzāmo summu pasākuma finansēšanai. Tāpēc arī likuma tekstā priekšlikums par prioritāro pasākumu ietver tā īstenošanai nepieciešamo finansējumu; * tiek saglabātas neatkarīgo iestāžu tiesības izvirzīt savus prioritāros pasākumus, neatkarīgi no valstī noteiktiem ierobežojumiem; * panta daļa par budžeta sagatavošanas grafika iesniegšanu Ministru kabinetam no 16.1 panta pirmās daļas paredzēts pārcelt uz 16.pantu kā otro daļu, kur tā saturiski labāk iederas.   Tādējādi, kontekstā arī ar minētiem grozījumiem MK noteikumos nr.867, process attiecībā uz prioritāro pasākumu iesniegšanu, izvērtēšanu un priekšlikumu iesniegšanu par atbalstāmajiem pasākumiem Ministru kabinetā būs skaidri reglamentēts un atbilstošs šā brīža situācijai.  **Budžeta elastības rīku pilnveidošana**  Spēkā esošais LBFV 9. pants paredz, lai nākošajā saimnieciskajā gadā izmantotu iepriekšēja gada atlikumus no maksas pakalpojumiem un citiem pašu ieņēmumiem, vai kārtējā gadā ieplānotu neparedzētos ieņēmumus un tos izmantotu, ir nepieciešams Saeimas Budžeta un finanšu (nodokļu) komisijas saskaņojums. Šāds regulējums praksē ne vienmēr ir efektīvs šādu iemeslu dēļ:   * valsts budžeta iestādēm (ar nozaru ministrijas starpniecību) ir jāvirza izskatīšanai Saeimas komisijā finansiāli ļoti nebūtiski pasākumi (piemēram, 70 euro), jo normatīvajā regulējumā netiek diferencēts summas skaitliskais apmērs, par kuru būtu nepieciešams Saeimas komisijas saskaņojums. Jāatzīmē, ka administratīvie resursi, kas ieguldīti dokumentācijas sagatavošanā un jautājuma apspriešanā, bieži vien ir lielāki, nekā summa, par kuru ir jāpieņem lēmums; * Saeimas komisija tiek iesaistīta tādu jautājumu izskatīšanā, kuriem ir saimniecisks raksturs (parasti tie ir iestāžu ieņēmumi un tiem atbilstošie izdevumi sadarbības projektos, kā arī faktiskas svārstības sniedzamajos maksas pakalpojumos), un kuriem nav negatīvas fiskālās ietekmes uz valsts budžetu, jo ieplānojamo ieņēmumu un izdevumu apmērs ir līdzvērtīgs un negatīva ietekme nerodas; * šobrīd valsts budžeta iestādes ne vienmēr izmanto iespēju piedalīties nelielos projektos ilgstošas administratīvas procedūras dēļ, kurā jāieplāno saņemamie ieņēmumi un atbilstošie izdevumi. Tādējādi netiek piesaistīti trešo pušu līdzekļi dažādu sadarbības projektu īstenošanai, kas vērsti uz pieredzes apmaiņu un institūciju kapacitātes stiprināšanu.   Lai stiprinātu budžeta elastību, vienlaikus saglabājot likumdevēja iesaisti būtiskos jautājumos, tiek piedāvāts šāds risinājums:   * par maksas pakalpojumu un citu pašu ieņēmumu izmantošanu (palielināšanu) kārtējā gadā lemj finanšu ministrs (9.panta 13. prim daļas 3.punkts); * finanšu ministrs lemj par maksas pakalpojumu un citu pašu ieņēmumu atlikumu izmantošanu, nepārsniedzot vienai valsts budžeta programmai (vai apakšprogrammai, ja programmā ir apakšprogrammas) ierobežojumu – izmantojamo atlikumu kopsumma attiecīgajā saimnieciskajā gadā nepārsniedz vienlaicīgi 5% no programmai (apakšprogrammai) kārtējā gadā valsts budžeta likumā plānotajiem kopējiem izdevumiem (sākotnēji apstiprinātajā budžetā) un vērtību 100 000 *euro* (9.panta (131) daļas 4.punkts); * Saeimas Budžeta un finanšu (nodokļu) komisijas (turpmāk - Saeimas Budžeta komisija) saskaņojums ir nepieciešams par tādu maksas pakalpojumu un citu pašu ieņēmumu atlikumu izmantošanu, kurus nevar atrisināt finanšu ministram noteiktā ierobežojuma ietvaros. (9.panta četrpadsmitās daļas 1.punkts).   Ieguvumi, īstenojot iepriekš minēto pieeju:  - Saeimas Budžeta komisija turpmāk netiktu noslogota ar tādu jautājumu izskatīšanu, kuriem nav negatīvas fiskālās ietekmes (parasti tie ir iestāžu ieņēmumi un tiem atbilstošie izdevumi sadarbības projektos, kā arī faktiskas svārstības sniedzamajos maksas pakalpojumos), vai arī ir neliela fiskālā ietekme (kumulatīvi līdz 100 000 *euro* gadā vienā valsts budžeta programmā/apakšprogrammā). Nozares ministrijas atbildība ir nodrošināt atlikumu izmantošanu tā, lai finansiāli nebūtiskas izmaiņas varētu veikt finanšu ministra līmenī programmai/apakšprogrammai atļautā gada limita ietvaros;  - Saeimas Budžeta komisija saglabātu kontroli pār atlikumu izmantošanu pasākumiem, kuru negatīvā fiskālā ietekme absolūtā vērtībā pārsniedz 100 000 *euro* vienā valsts budžeta programmā/apakšprogrammā. Tādējādi tiktu nodrošināta starptautiski atzīta labā prakse, ka likumdevējs lemj par būtiskām novirzēm no sākotnēji apstiprinātā budžeta;  - valsts budžeta iestādēm mazinātos administratīvais slogs (nebūtu nepieciešams noslogot Saeimas Budžeta komisiju ar saimnieciskām lietām);  - valsts budžeta iestādēm rastos iespēja ātrāk saņemt savā budžetā un sākt lietot neplānotos ieņēmumus (parasti dažādos sadarbības projektos). Spēja ātri iesaistīties sadarbības projektā un elastīgi piesaistīt šim mērķim trešo pušu finansējumu ceļ valsts pārvaldes prestižu un kompetenci.  Jāpiemin, ka šāds risinājums atbilst OECD un citām starptautiskajām rekomendācijām valsts budžeta vadības jomā. Budžeta izpildes laikā, veicot izmaiņas pret sākotnēji apstiprināto budžetu, likumdevēja iesaiste ir nepieciešama tikai par būtiskām izmaiņām.  *Piemērs Nr.1*: valsts budžeta apakšprogrammai ar gadskārtējā valsts budžeta likumā plānotajiem kopējiem izdevumiem 1 miljons *euro* apmērā (5% = 50 000), nozares ministrija lūdz izmantot atlikumus dažādiem pasākumiem zemāk atspoguļotajā tabulā:   |  |  |  |  |  |  | | --- | --- | --- | --- | --- | --- | | Nr. | Izmantojamā atlikuma summa vienā reizē | Ar finanšu ministra rīkojumu ieceltie atlikumi no gada sākuma | Vai atbilst nosacījumam, ka ar finanšu ministra rīkojumu iecelto atlikumu kopsumma no gada sākuma nepārsniegs: | | Lēmumu par atlikuma izmantošanu pieņem: | | 5% | 100 000 | | 1. | 5 000 | 0 | jā | jā | Finanšu ministrs | | 2. | 15 000 | 5 000 | jā | jā | Finanšu ministrs | | 3. | 25 000 | 20 000 | jā | jā | Finanšu ministrs | | 4. | 5 000 | 45 000 | jā | jā | Finanšu ministrs | |  | | **50 000** |  | | | | 5. | 1 500 | - | nē | jā | Saeimas komisija | | 6. | 49 000 | - | nē | nē | Saeimas komisija |     *Piemērs Nr.2*: valsts budžeta apakšprogrammai ar gadskārtējā valsts budžeta likumā plānotajiem kopējiem izdevumiem 3 miljoni *euro* apmērā (5% = 150 000), nozares ministrija lūdz izmantot atlikumus dažādiem pasākumiem zemāk atspoguļotajā tabulā:   |  |  |  |  |  |  | | --- | --- | --- | --- | --- | --- | | Nr. | Izmantojamā atlikuma summa vienā reizē | Ar finanšu ministra rīkojumu ieceltie atlikumi no gada sākuma | Vai atbilst nosacījumam, ka ar finanšu ministra rīkojumu iecelto atlikumu kopsumma no gada sākuma nepārsniegs: | | Lēmumu par atlikuma izmantošanu pieņem: | | 5% | 100 000 | | 1. | 15 000 | 0 | jā | jā | Finanšu ministrs | | 2. | 45 000 | 15 000 | jā | jā | Finanšu ministrs | | 3. | 40 000 | 60 000 | jā | jā | Finanšu ministrs | |  | | **100 000** |  | | | | 5. | 4 000 | - | jā | nē | Saeimas komisija | | 6. | 46 000 | - | nē | nē | Saeimas komisija |   No iepriekš minētā un sniegtajiem piemēriem secināms, ka līdz ko nozares ministrija valsts budžeta apakšprogrammā ir lūgusi izmantot atlikumus dažādiem pasākumiem un tie sasniedz 5% no gadskārtējā valsts budžeta likumā plānotajiem kopējiem izdevumiem konkrētajā apakšprogrammā vai 100 000 *euro*, tad jau nākamo ministrijas lūgumu atlikuma izmantošanai nākamajam pasākumam būs jāskata Saeimas komisijai neatkarīgi no pieprasāmās summas apmēra. Tādējādi nozares ministrijai ir jāplāno atlikumu izmantošana tā, lai nodrošinātu lemjamās summas apmēra samērīgumu ar iesaistāmo lēmuma pieņēmēju (finanšu ministrs vai Saeimas Budžeta komisija). Vienlaikus paskaidrojam, ka likumprojekts nenosaka ievērot hronoloģisku secību, pie kā vērsties vispirms – nozares ministrija var izvērtēt nepieciešamību un vērsties, piemēram, vispirms ar finansiāli ietilpīgāku pasākumu Saeimas Budžeta komisijā, tad ar finansiāli nelielu pasākumu pie finanšu ministra, un tad atkal ar lielāku summu Saeimas komisijā, utt.  **Uzkrāšanas principa ieviešana ieņēmumu uzskaitē**:  LBFV 29.panta pirmajā daļā noteikts, ka Valsts kase (turpmāk – VK) kārto valsts budžeta finanšu uzskaiti, t.i. veic valsts budžeta deleģēto funkciju. Šobrīd šis process tiek regulēts VK iekšējos normatīvajos aktos. LBFV 29. panta otrā un trešā daļa nosaka, ka dažādiem likuma subjektiem (budžeta iestādēm, no valsts budžeta daļēji finansētām atvasinātām publiskām personām, budžeta nefinansētām iestādēm) jāveic viens uzdevums – jākārto grāmatvedības uzskaite Ministru kabineta noteiktajā kārtībā. LBFV esošajā redakcijā neparedz pienākumu VID veikt tā administrēto valsts budžeta ieņēmumu grāmatvedības uzskaiti. Likumprojekts nodrošina, ka tiks izstrādāta Ministru kabineta noteikta kārtība, atbilstoši kurai:   * VID administrētie valsts budžeta nodokļu un uzņēmējdarbības riska valsts nodevas ieņēmumi tiks uzskaitīti pēc uzkrāšanas principa; * tiks kārtota valsts budžeta finanšu grāmatvedības uzskaite (tātad uzskaites prasības tiks noteiktas ārējā normatīvajā aktā, kas līdz šim bija noteiktas iestādes iekšējā normatīvajā aktā).   LBFV 30. pants nosaka budžeta iestādēm, no valsts budžeta daļēji finansētām atvasinātām publiskām personām, budžeta nefinansētām iestādēm pārskatu sagatavošanas un ziņojumu iesniegšanas kārtību VK. LBFV esošajā redakcijā neparedz pienākumu VID sagatavot ikgadējo pārskatu par tā administrētiem valsts budžeta ieņēmumiem, un VK – par valsts budžeta finanšu uzskaiti Ministru kabineta noteiktajā kārtībā. Likumprojekts nodrošina, ka atbilstoši Ministru kabineta noteiktajai kārtībai, sākot ar 2021.gadu:   * VID sagatavos ikgadējo pārskatu par VID administrētiem valsts budžeta ieņēmumiem iesniegšanai VK; * VK sagatavos ikgadējo pārskatu par valsts budžeta finanšu uzskaiti ārējos normatīvajos aktos noteiktajā kārtībā.   Likumprojekts vienlaicīgi paredz LBFV pārejas noteikumos noteikt jauno normu piemērošanas termiņus, un atbilstošo uz LBFV deleģējuma pamata izdodamo Ministru kabineta noteikumu piemērošanas termiņus. Attiecīgi,   * sākot ar 2021. gada 1. janvāri VID veiks tā administrēto valsts budžeta nodokļu un uzņēmējdarbības riska valsts nodevas ieņēmumu uzskaiti saskaņā ar uzkrāšanas principu Ministru kabineta noteiktajā kārtībā (līdz tam šo ieņēmumu uzskaitē piemēro naudas plūsmas principu saskaņā ar VK valsts budžeta finanšu uzskaites datiem). Jāvērš uzmanība, ka VID būs jāveic valstij piekritīgās mantas uzskaite atbilstoši Ministru kabineta noteikumos par grāmatvedības uzskaites kārtību budžeta iestādēs noteiktajam. Savukārt izņemtās mantas uzskaitē līdz tās atzīšanai par valstij piekritīgu mantu, nav piemērojami Ministru kabineta noteikumi par grāmatvedības uzskaites kārtību budžeta iestādēs, un izņemtās mantas uzskaite veicama, ievērojot Ministru kabineta 2010. gada 7. decembra noteikumus Nr.1098 “Noteikumi par rīcību ar administratīvo pārkāpumu lietās izņemto mantu un dokumentiem”.; * sākot ar 2021. gada 1. janvāri VK veiks valsts budžeta finanšu uzskaiti Ministru kabineta noteiktajā kārtībā (līdz tam VK valsts budžeta finanšu uzskaiti veic iekšējos normatīvajos aktos noteiktajā kārtībā); * par 2021. gadu līdz 2022.gada 1. maijam VID sagatavo atsevišķu gada pārskatu par VID administrētiem valsts budžeta ieņēmumiem Ministru kabineta noteiktajā kārtībā (līdz tam šos ieņēmumus pārskatos VK uzrādīja saskaņā ar naudas plūsmas principu); * par 2021. gadu līdz 2022. gada 1. maijam VK sagatavo atsevišķu gada pārskatu par valsts budžeta finanšu uzskaiti Ministru kabineta noteiktajā kārtībā (līdz tam šo pārskatu VK sagatavoja iekšējos normatīvajos aktos noteiktajā kārtībā un termiņos); * līdz ar LBFV 29.panta izteikšanu jaunā redakcijā Ministru kabineta 2009. gada 15. decembra noteikumi Nr.1486 “Kārtība, kādā budžeta iestādes kārto grāmatvedības uzskaiti” zaudē spēku, tomēr atbilstoši likumprojektā paredzētajiem jaunajiem Pārejas noteikumu punktiem budžeta iestādes, no valsts budžeta daļēji finansētās atvasinātās publiskās personas, budžeta nefinansētās iestādes šos MK noteikumus piemēros līdz 2018. gada beigām, kā arī sagatavojot gada pārskatu par 2018.gadu, savukārt no 2019. gada 1. janvāra – piemēros jaunos MK noteikumus.   Izstrādātie grozījumi sniedz pilnvarojumu turpmākai VID deleģētās funkcijas nostiprināšanai citos ārējos un iekšējos normatīvajos aktos, VID jauno funkciju noteikšanai, iepirkumu organizēšanai (informācijas sistēmu pielāgošanai), lai nodrošinātu, ka ar 2021.gada 1.janvāri VID var uzsākt uzkrāšanas principa piemērošanu tā administrēto valsts budžeta ieņēmumu uzskaitē.  Šāds tiesiskais regulējums veicinās to, ka finanšu pārskati sniegs pilnīgāku un skaidrāku informāciju par valsts finanšu stāvokli. Jaunajos normatīvos aktos par grāmatvedības uzskaiti un gada pārskata sagatavošanas kārtību tiks iestrādātas prasības, kas nodrošinās, ka finanšu pārskati atbildīs labākai starptautiskai praksei un Starptautiskiem publiskā sektora grāmatvedības standartiem tiktāl, ciktāl tas būs atbilstoši Latvijas situācijai, tai skaitā par VID administrēto valsts budžeta ieņēmumu uzskaiti.  **Citi grozījumi**:   * paredzēts precizēt LBFV 19.panta trešo daļu, jo tās pašreizējā redakcija neatbilst aktuālai situācijai un citām jaunākām LBFV normām. Atbilstoši budžeta grafikam, ministrijas iesniedz budžeta pieprasījumus Finanšu ministrijā septembra sākumā/septembra vidū, kad lielākoties lēmumi par budžeta projekta sastāvdaļām jau ir pieņemti (budžeta bāzes, budžeta izdevumu pārskatīšanas rezultāti, prioritārie pasākumi). Normas par izdevumu pamatotības un efektivitātes izvērtēšanu dažādās budžeta sagatavošanas fāzēs ir jau iekļautas LBFV 16.3 pantā “Valsts budžeta izdevumu pārskatīšana” un šajos grozījumos 16.1 pantā “Vidēja termiņa prioritārie pasākumi”. 19.panta trešajā daļā paredzēts precizēt formulējumu, kā arī saglabātas finanšu ministra tiesības jebkurā valsts budžeta likuma projekta izskatīšanas stadijā līdz tā iesniegšanai Ministru kabinetam pieprasīt nepieciešamo papildu informāciju, izteikt savu viedokli, pievienot nepieciešamos atzinumus, kā arī atsevišķu revīziju rezultātus, lai atbilstoši konkrētajai situācijai izvērtētu jebkura finanšu pieprasījuma atbilstību paredzētajiem mērķiem un sasniedzamajiem rezultātiem un finanšu ministrs varētu pieņemt lēmumu par budžeta pieprasījumu iekļaušanu valsts budžeta likuma projektā; * lai harmonizētu MK noteikumus ar likuma normām, paredzēts aizstāt 16.2 pantā un 18.pantā lietoto vārdu “kontingents” ar vārdu “skaits”. Tas ir redakcionāls precizējums, kurš nevieš saturiskās izmaiņas, un ir izrietošs no līdzvērtīgiem precizējumiem, kas veikti ar Ministru kabineta 03.05.2017. noteikumiem Nr.264 „Grozījumi Ministru kabineta 2012.gada 11.decembra noteikumos Nr.867 „Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam””; * LBFV 27.panta 2.1 daļā noteikts, ka nākošajā saimnieciskajā gadā drīkst izmantot atlikumus, kas iepriekšējā saimnieciskajā gadā radušies no ieņēmumiem par sniegtajiem maksas pakalpojumiem un citiem pašu ieņēmumiem, ārvalstu finanšu palīdzības ieņēmumiem, un saņemtajiem transfertiem no ārvalstu finanšu palīdzības. Šo uzskaitījumu nepieciešams papildināt ar saņemtajiem transfertiem no resursa “ieņēmumi par sniegtajiem maksas pakalpojumiem un citi pašu ieņēmumi”, jo pieaugošās ministriju sadarbības rezultātā var veidoties arī šādu transfertu atlikumi (kurus nepieciešams izmantot turpmākajos gados), un normatīvā akta lietotājiem ir jābūt skaidram, ka arī šo līdzekļu atlikumus drīkst pārcelt uz nākošo saimniecisko gadu. Ministriju savstarpējie transferti no resursa “citi pašu ieņēmumi” ir raksturīgi, piemēram, Ekonomikas ministrijas budžeta programmā 33.00.00 “Ekonomikas attīstības programma”, Tieslietu ministrijas atsevišķajā budžeta programmā (tiks izveidota sākot ar 2018.gadu) ieņēmumiem no konfiscētajiem noziedzīgi iegūtajiem līdzekļiem, utt.; * tiek tehniski precizēta 9.panta 13.1 daļas 2. punkta redakcija attiecībā uz atlikumu aprēķināšanu 27.pantā noteiktajā kārtībā. LBFV 27.pants nenosaka atlikumu aprēķināšanas kārtību, bet nosaka kontu atvēršanas, slēgšanas un maksājumu izpildes kārtību, tajā skaitā to, ka pamatbudžeta ieņēmumu atlikumu saimnieciskā gada beigās, kas veidojies no ārvalstu finanšu palīdzības (t.sk. transferta) vai maksas pakalpojumiem un citiem pašu ieņēmumiem (t.sk. transferta), pārceļ uz nākamo gadu saskaņā ar valsts budžeta iestādes iesniegumu; * nepieciešams izslēgt 41.panta sesto daļu, kas nosaka, ka pašvaldībām ir jāsniedz Finanšu ministrijā informācija par to apstiprinātajiem budžetiem. Informāciju par pašvaldību apstiprinātajiem budžetiem pašvaldības jau šobrīd sniedz  savos  oficiālajos mēneša  pārskatos, kas tiek iesniegti katru mēnesi Valsts kasē atbilstoši Ministru kabineta noteikumiem (MK 17.08.2010. noteikumi Nr.776 “Mēneša pārskatu sagatavošanas un iesniegšanas kārtība”, kas izdoti uz LBFV 30.panta astotās daļas pamata). Minētos pārskatus un tajos esošo informāciju par pašvaldību budžetu plāniem Finanšu ministrija izmanto  konsolidētā kopbudžeta kopsavilkuma sagatavošanai. Attiecīgās normas izslēgšana mazinās administratīvo slogu  pašvaldībās. |
| 3. | Projekta izstrādē iesaistītās institūcijas | Finanšu ministrija, VK, VID. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija, nozaru ministrijas un citas centrālās valsts iestādes, Saeimas Budžeta un finanšu (nodokļu) komisija, VID, VK. |
| 2. | Tiesiskā regulējuma ietekme uz tautsaimniecību un administratīvo slogu | Saistībā ar piedāvātajām izmaiņām attiecībā uz budžeta elastības rīku izmantošanu, konkrēti ieņēmumiem no maksas pakalpojumiem un citiem pašu ieņēmumiem (un to atlikumiem), tiks mazināts administratīvais slogs ministrijām, tai skaitā Finanšu ministrijai, un Saeimas Budžeta un finanšu (nodokļu) komisijai, jo salīdzinoši nebūtiskie jautājumi turpmāk netiks izskatīti minētajā Saeimas komisijā. Tādējādi tiks nodrošināts samērīgs administratīvais slogs iesaistītajām institūcijām, koncentrējot resursus analītiskajam darbam. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  |  |  |  |  | | --- | --- | --- | --- | --- | --- | | **Rādītāji** | **2017. gads** | | Turpmākie trīs gadi (*euro*) | | | | **2018.** | **2019.** | **2020.** | | Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | | 1 | 2 | 3 | 4 | 5 | 6 | | 1. Budžeta ieņēmumi: | **0** | **0** | **0** | **0** | **0** | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | | 1.2. valsts speciālais budžets | 0 | 0 | 0 | 0 | 0 | | 1.3. pašvaldību budžets | 0 | 0 | 0 | 0 | 0 | | 2. Budžeta izdevumi: | **0** | **0** | **0** | **0** | **0** | | 2.1. valsts pamatbudžets | 0 | 0 | 0 | 0 | 0 | | 2.2. valsts speciālais budžets | 0 | 0 | 0 | 0 | 0 | | 2.3. pašvaldību budžets | 0 | 0 | 0 | 0 | 0 | | 3. Finansiālā ietekme: | **0** | **0** | **0** | **0** | **0** | | 3.1. valsts pamatbudžets | 0 | 0 | 0 | **0** | **0** | | 3.2. speciālais budžets | 0 | 0 | 0 | 0 | 0 | | 3.3. pašvaldību budžets | 0 | 0 | 0 | 0 | 0 | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | | 5. Precizēta finansiālā ietekme: | X | **0** | **0** | **0** | **0** | | 5.1. valsts pamatbudžets | 0 | 0 | 0 | 0 | | 5.2. speciālais budžets | 0 | 0 | 0 | 0 | | 5.3. pašvaldību budžets | 0 | 0 | 0 | 0 | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):  6.1. detalizēts ieņēmumu aprēķins  6.2. detalizēts izdevumumu aprēķins | Projekts šo jomu neskar. | | | | | | 7. Cita informācija | Likumprojekts satur *gadskārtējā valsts budžeta likumprojekta sagatavošanas procesu un gadskārtējā valsts budžeta likuma izpildes procesu regulējošās normas*. Likumprojektā noteiktās normas uzsāks darboties jaunajā budžeta ciklā līdz ar kārtējā budžeta gada uzsākšanos – 2018.gada 1.janvārī, *līdz ar to likumprojekts tiek virzīts budžeta likumprojektu paketē* kopā ar likumprojektu “Par valsts budžetu 2018.gadam” un likumprojektu “Par vidēja termiņa budžeta ietvaru 2018., 2019. un 2020.gadam”.  Likumprojektam nav finansiālās ietekmes uz valsts un pašvaldību budžetiem, tas nosaka izmaiņas administratīvās procedūrās un pienākumos budžeta ciklā un uzskaites pilnveidošanā.  Likumprojekts paredz arī noteikt VID jaunu pienākumu ar 2021.gada 1.janvāri veikt VID administrēto valsts budžeta ieņēmumu grāmatvedības uzskaiti. Tādējādi ir nepieciešams savlaicīgi uzsākt darbu pie apjomīgās normatīvās bāzes izstrādes, balstoties uz kuru VID, atbilstoši Ministru kabineta 05.01.2016. sēdē lemtajam, veiks sagatavošanās darbus, kuru ietvaros jānodrošina informācijas sistēmas atbalsts minētās uzskaites veikšanai, t.i., jānodrošina maksājumu administrēšanas informācijas sistēmas (turpmāk – MAIS) grāmatvedības uzskaites funkcionalitātes izstrāde, un VID administrēto valsts budžeta ieņēmumu grāmatvedības uzskaites kārtības noteikšana atbilstoši uzkrāšanas principam.  Normatīvais regulējums ir pamats MAIS prasību detalizēšanai un tikai pēc normatīvā regulējuma izstrādes iespējams uzsākt MAIS izstrādi, savukārt MAIS ir jābūt izstrādātai līdz 2020.gada 31.decembrim, lai no 2021.gada 1.janvāra būtu iespējams:   * 1. VID administrētos valsts budžeta nodokļu un uzņēmējdarbības riska valsts nodevas ieņēmumus grāmatvedības uzskaitē uzskaitīt atbilstoši uzkrāšanas principam;   2. nodrošināt valsts budžeta ieņēmumu kontu skaita samazināšanu VID administrētajiem valsts budžeta ieņēmumiem (jeb vienotā konta ieviešanu);   3. nodrošināt jaunas paaudzes informācijas sistēmas “Maksājumu administrēšanas informācijas sistēmas” izveidi.   Ņemot vērā ievērojamās izmaiņas, lai nodrošinātu, ka MAIS tiek izstrādāta plānotajos termiņos, t.i., līdz 2020.gada 31.decembrim, MAIS izstrāde ir jāuzsāk ne vēlāk kā 2018.gada 1.jūnijā. ***Ņemot vērā minēto, regulējums tiek virzīts apstiprināšanai valsts budžeta likumprojektu paketē, lai savlaicīgi sakārtotu normatīvo bāzi VID administrēto valsts budžeta ieņēmumu grāmatvedības uzskaitei un būtu iespējams izstrādāt MAIS grāmatvedības uzskaites funkcionalitāti plānotajos termiņos.***  MAIS izstrāde tiks īstenota Eiropas Reģionālās attīstības fonda (ERAF) līdzfinansētā projekta “Nodokļu informācijas pakalpojumu modernizācija” ietvaros. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | 1. Līdz ar LBFV 29.panta izteikšanu jaunā redakcijā, no 2018.gada 1.janvāra zaudē spēku Ministru kabineta 2009.gada 15.decembra noteikumi Nr.1486 “Kārtība, kādā budžeta iestādes kārto grāmatvedības uzskaiti”, tomēr likumprojekts paredz papildināt LBFV ar Pārejas noteikumu 76. un 77.punktu, kas nosaka, ka šos noteikumus vēl piemēro ne ilgāk kā līdz 2018.gada 31.decembrim un sagatavojot gada pārskatu par 2018.gadu, ciktāl tas nav pretrunā ar likumu. Līdz 2018.gada 1.jūlijam jāizstrādā jauni Ministru kabineta noteikumi, kas nosaka grāmatvedības uzskaites kārtību ne tikai budžeta iestādēm, no valsts budžeta daļēji finansētām atvasinātām publiskām personām, budžeta nefinansētām iestādēm, bet arī VK – valsts budžeta finanšu uzskaitei un VID – tā administrēto valsts budžeta ieņēmumu grāmatvedības uzskaitei. Jauno noteikumu normas attiecībā uz VID administrēto valsts budžeta ieņēmumu uzskaiti un VK valsts budžeta finanšu uzskaiti būs piemērojamas sākot ar 2021. gada 1. janvāri, savukārt attiecībā uz pārējiem subjektiem ar 2019.gada 1.janvāri. 2. jāatzīst par spēku zaudējušiem Ministru kabineta 2013.gada 15.oktobra noteikumi Nr.1115 “Gada pārskata sagatavošanas kārtība”. Līdz 2020.gada beigām jāizstrādā jauni Ministru kabineta noteikumi, kas nosaka gada pārskata sagatavošanas kārtību ne tikai budžeta iestāžu, no valsts budžeta daļēji finansētām atvasinātu publisku personu un budžeta nefinansētu iestāžu gada pārskatam, bet arī VK – valsts budžeta finanšu uzskaites ikgadējam pārskatam un VID – tā administrēto valsts budžeta ieņēmumu ikgadējam pārskatam. Jauno noteikumu normas pirmo reizi piemēros, sagatavojot gada pārskatu par 2021.gadu. 3. jāprecizē likuma “Par grāmatvedību” un Ministru kabineta 2003.gada 21.oktobra noteikumu Nr.585 “Noteikumi par grāmatvedības kārtošanu un organizāciju” normas attiecībā uz VID administrēto valsts budžeta ieņēmumu grāmatvedības organizēšanu un kārtošanu. Priekšlikumi grozījumiem likumā “Par grāmatvedību” tiek virzīti likumprojekta “Par valsts budžetu 2018.gadam” paketē, savukārt grozījumi MK noteikumos Nr.585 tiks iesniegti Ministru kabinetā līdz 31.12.2017; 4. jāprecizē Ministru kabineta 2010.gada 28.decembra noteikumu Nr.1220 “Asignējumu piešķiršanas un izpildes kārtība” normas attiecībā uz transferta atlikumu no ieņēmumiem par sniegtajiem maksas pakalpojumiem un citiem pašu ieņēmumiem (45., 45.1 punkts, 4.pielikums). Grozījumi MK noteikumos Nr.1220 tiks iesniegti Ministru kabinetā līdz 31.12.2018. |
| 2. | Atbildīgā institūcija | Finanšu ministrija (VK) |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Likumprojekts šo jomu neskar* |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes atsevišķi netika organizētas, jo projekts tieši sabiedrības intereses neskar. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā "Latvijas Vēstnesis" un bezmaksas normatīvo aktu datu bāzē www.likumi.lv. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Finanšu ministrija, citas nozaru ministrijas un citas centrālās valsts iestādes, Saeimas Budžeta un finanšu (nodokļu) komisija, VID, VK. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Ar likumprojektu VID tiek noteiktas jaunas funkcijas, kas ietver VID administrēto valsts budžeta ieņēmumu grāmatvedības uzskaites veikšanu, finanšu pārskatu sagatavošanu, ikgadējā gada pārskata par VID administrētajiem valsts budžeta ieņēmumiem sagatavošanu iesniegšanai VK, tādējādi pieaug VID deleģēto uzdevumu apjoms, kas tiks īstenots esošo finanšu un cilvēkresursu ietvaros.  Savukārt, VK jau esošā LBFV 29.panta pirmajā daļā ir deleģēta funkcija veikt valsts budžeta finanšu uzskaiti, ko VK arī veic iekšējos normatīvajos aktos noteiktajā kārtībā, sekojoši likumprojekta norma, kas paredz VK veikt valsts budžeta finanšu uzskaiti MK noteiktajā kārtībā (jaunā 29.panta trešās daļas 2.punkts), neradīs papildus administratīvo slogu VK veicamajām funkcijām.  Projekta izpilde neietekmē pārvaldes institucionālo struktūru, kā arī nav paredzēta jaunu institūciju izveide, esošo institūciju likvidācija vai reorganizācija.  Projekts tiks realizēts esošo cilvēkresursu un finanšu ietvaros. |
| 3. | Cita informācija | Nav |

Finanšu ministre D.Reizniece-Ozola

Jevčuka 67095442

Ludmila.Jevcuka@fm.gov.lv

Zvaigzne 67083976

Zanete.Zvaigzne@fm.gov.lv